**Jiří Smejkal** (s. 5. marraskuuta 1996 České Budějovice, Tšekki) on tšekkiläinen jääkiekkoilija, joka pelaa NHL-joukkue Ottawa Senatorsin organisaatiossa. Hän on pelipaikaltaan keskushyökkääjä, mutta Smejkal osaa pelata myös laidassa.

Ura
---

### Seuraura

Smejkal on HC České Budějovicen kasvatti. Kaudella 2011–2012 hän voitti tehoilla 37+48=85 koko Tšekin C-nuorten sarjan syöttöpörssin sekä jakoi pistepörssin toisen sijan HC Třinecin Michal Kovařčíkin kanssa edellään vain HC Letňanyn Václav Karabáček. Smejkal voitti myös sarjan ylivoimamaalipörssin 12 osumallaan. Kaudella 2012–2013 hän toimi České Budějovicen B-nuorten varakapteenina.

Kroatialaisseura Medveščak Zagreb varasi Smejkalin 139. pelaajana KHL:n varaustilaisuudessa 2013. Vuotta myöhemmin WHL-joukkue Moose Jaw Warriors varasi hänet 12. pelaajana CHL:n varaustilaisuudessa 2014. Smejkal siirtyi joukkueeseen kaudeksi 2014–2015. Kesken kauden 2015–2016, tammikuussa 2016 Warriors kauppasi hänet Kamloops Blazersiin vaihdossa slovakialaispuolustaja Patrik Maieriin ja kesän 2017 viidennen kierroksen varausvuoroon.

Kaudeksi 2016–2017 Smejkal siirtyi hänet varanneeseen KHL-seura Medveščak Zagrebiin. Hän teki KHL-debyyttinsä runkosarjan kahdeksannella kierroksella 11. syyskuuta 2016 vieraissa Metallurg Novokuznetskia vastaan. Smejkal sai ottelussa jääaikaa 4.39 minuuttia ja hän keräsi yhden kahden minuutin jäähyn kampituksesta. KHL-uransa avausmaalin Smejkal teki kolmannessa ottelussaan 17. syyskuuta 2016 vieraissa HC Slovan Bratislavaa vastaan. Hän pelasi Medveščakissa kaikkiaan 26 runkosarjaottelua tehopistein 3+1=4. Smejkalin rooli jäi kuitenkin varsin pieneksi ja hänen keskimääräinen peliaikansa ottelua kohden jäi alle kymmeneen minuuttiin. Siirtotakarajalla, tammikuun 2017 lopulla Smejkal palasi kotimaahansa ja siirtyi Extraliga-joukkue HC Sparta Prahaan. Hän pelasi siellä loppukaudella yhdeksän runkosarja- ja yhden playoff-ottelun tehden kaksi syöttöpistettä.

Kesken kauden 2017–2018, joulukuussa 2017 Sparta Praha lainasi Smejkalin ja puolustaja Tomáš Dvořákin loppukaudeksi toiseen Extraliga-joukkueeseen, KLH Chomutoviin, josta vastaavasti Spartan suuntaan siirtyi maalivahti Ján Laco. Yhteensä Smejkalin ensimmäinen kokonainen Extraliga-kausi toi 43 runkosarjaottelussa tehot 8+7=15. Viidessä karsintasarjan ottelussa hän teki tehot 1+2=3. Kaudeksi 2018–2019 Smejkal palasi Spartan vahvuuteen ja teki runkosarjassa 16 tehopistettä. Kaudella 2019–2020 hän teki Extraligan yhden kauden piste-ennätyksensä lähes kaksinkertaistettuaan viime kauden pistesaldonsa tehoilla 13+18=31, joilla Smejkal oli joukkueensa neljänneksi paras pistemies.

Kaudeksi 2020–2021 Smejkal siirtyi vuoden mittaisella sopimuksella SM-liigajoukkue Tapparaan. Helmikuussa 2021 hän joutui karanteenin parin viikon ajaksi, kun Smejkal altistui Beijer Hockey Gamesin Suomen joukkueessa ilmenneille koronavirustartunnoille. Pronssiottelussa Helsingin IFK:ta vastaan hän taklasi Tobias Winbergiä päähän sillä seurauksella, että Winberg loukkaantui. Smejkal sai tilanteesta 5+20-minuutin ottelurangaistuksen.

Smejkal siirtyi kaudeksi 2021–2022 vuoden mittaisella sopimuksella jatkamaan SM-liigauraansa Pelicansiin. Hän oli joukkueen paras maalintekijä ja toiseksi paras pistemies maanmiehensä Lukáš Jašekin jälkeen tehoilla 25+20=45. Smejkal sijoittui koko liigan maalipörssissä kolmanneksi edellään vain Tapparan Anton Levtchi ja Jukureiden Petrus Palmu sekä pistepörssissä seitsemänneksi. Hän oli myös alkukaudella viikkoja sivussa syyskuussa tulleen loukkaantumisen vuoksi.

Kaudeksi 2022–2023 Smejkal siirtyi kaksivuotisella sopimuksella Ruotsin SHL-liigan IK Oskarshamniin.

### Maajoukkueura

Smejkal edusti Tšekkiä Pekingin olympiakisoissa 2022. Hän pelasi myös MM-kilpailuissa vuosina 2021 ja 2022, joista jälkimmäinen turnaus päättyi pronssiin. Smejkal valittiin Sveitsiä vastaan pelatun alkulohkon ottelun päätteeksi joukkueensa ottelun parhaaksi pelaajaksi. Yhteensä hän on pelannut 46 A-maaottelua tehopistein 9+10=19. Smejkal teki A-maajoukkuedebyyttinsä Karjala-turnauksen 7. marraskuuta 2019 Leksandissa pelatussa avausottelussa Ruotsia vastaan. Hänet merkittiin Tšekin 13. hyökkääjäksi. Ensimmäisen A-maajoukkuemaalinsa Smejkal teki Beijer Hockey Gamesissa 11. helmikuuta 2021 Malmössä ylivoimalla turnauksen isäntäjoukkue Ruotsia vastaan.

Smejkal pelasi myös alle 20-vuotiaiden MM-kilpailuissa vuonna 2016, jolloin hän oli kahdella osumallaan Tšekin paras maalintekijä Michael Špačekin ja Dominik Lakatošin kanssa. Smejkal pelasi myös alle 18-vuotiaiden MM-kilpailuissa vuonna 2014, jolloin hän voitti hopeaa. Smejkal edusti myös Tšekin alle 17-vuotiaiden maajoukkuetta Euroopan nuorten olympiafestivaaleilla vuonna 2013. Yhteensä hän on pelannut 13 nuorten ja 39 poikien maaottelua.

Pelityyli
---------

Smejkalia Pelicansissa valmentaneen Tommi Niemelän mukaan hän on isokokoinen ja vahva kamppailija, joka on kuitenkin kokoonsa nähden erittäin taitava hyökkäyssuuntaan. Niemelän mukaan Smejkal uskaltaa mennä maalille ja on maalinedustalla tehokas. Niemelän mukaan hän on myös erittäin monipuolinen pelaaja, mitä kuvastaa mm. Smejkalin saama alivoimavastuu.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2012–2013 | HC České Budějovice | Tšekki U20 | 1 | 0 | 0 | 0 | 0 | – | – | – | – | – |
| 2013–2014 | HC České Budějovice | Tšekki U20 | 28 | 7 | 12 | 19 | 12 | – | – | – | – | – | U18 | 6 | 4 | 0 | 4 | 0 |
| 2014–2015 | Moose Jaw Warriors | WHL | 72 | 12 | 20 | 32 | 50 | – | – | – | – | – |
| 2015–2016 | Moose Jaw Warriors | WHL | 28 | 4 | 14 | 18 | 34 | – | – | – | – | – | JMM | 5 | 2 | 2 | 4 | 0 |
|  | Kamloops Blazers | WHL | 30 | 1 | 8 | 9 | 18 | – | – | – | – | – |
| 2016–2017 | Medveščak Zagreb | KHL | 26 | 3 | 1 | 4 | 6 | – | – | – | – | – |
|  | HC Sparta Praha | ČEL | 9 | 0 | 2 | 2 | 0 | 1 | 0 | 0 | 0 | 0 |
| 2017–2018 | HC Sparta Praha | ČEL | 26 | 4 | 2 | 6 | 16 | – | – | – | – | – |
|  | KLH Chomutov | ČEL | 17 | 4 | 5 | 9 | 24 | – | – | – | – | – |
| 2018–2019 | HC Sparta Praha | ČEL | 47 | 7 | 9 | 16 | 20 | 4 | 0 | 0 | 0 | 2 |
| 2019–2020 | HC Sparta Praha | ČEL | 47 | 13 | 18 | 31 | 51 | – | – | – | – | – |
| 2020–2021 | Tappara | SM-liiga | 48 | 9 | 17 | 26 | 28 | 9 | 0 | 0 | 0 | 29 | MM | 8 | 1 | 1 | 2 | 0 |
| 2021–2022 | Pelicans | SM-liiga | 44 | 25 | 20 | 45 | 32 | 3 | 1 | 1 | 2 | 22 | OK | 4 | 1 | 0 | 1 | 2 |
|  |  |  |  |  |  |  |  |  |  |  |  |  | MM | 10 | 2 | 3 | 5 | 0 |
| 2022–2023 | IK Oskarshamn | SHL | 49 | 23 | 20 | 43 | 30 | 3 | 1 | 1 | 2 | 0 | MM | 8 | 0 | 1 | 1 | 2 |
| 4 kautta | yhteensä | ČEL | 146 | 28 | 36 | 64 | 111 | 5 | 0 | 0 | 0 | 2 |
| 2 kautta | yhteensä | SM-liiga | 92 | 34 | 37 | 71 | 60 | 12 | 1 | 1 | 2 | 51 |
| 1 kausi | yhteensä | KHL | 26 | 3 | 1 | 4 | 6 | – | – | – | – | – |

Lähteet
-------

* Jiří Smejkal The Internet Hockey Databasessa (englanniksi)
* Jiří Smejkal Eurohockey-sivustolla (englanniksi)
* Jiří Smejkal *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Jiří Smejkal *Elite Prospects*. Everysport Media Group AB.  (englanniksi)
2. ↑  Elite Prospects - Czech Stats 2011-2012 *eliteprospects.com*. Everysport Media Group AB. Viitattu 5.5.2020. (englanniksi)
3. ↑  Smejkal Enjoying New Surroundings *mjwarriors.ca*.  12.8.2014. Moose Jaw Warriors. Viitattu 5.5.2020. (englanniksi)
4. ↑  WARRIORS AND BLAZERS TRADE IMPORTS *whl.ca*.  10.1.2016. Western Hockey League. Viitattu 5.5.2020. (englanniksi)
5. ↑  Krejcik strenghtens D, Smejkal joins Bears' attack *medvescak.com*.  15.7.2016. KHL Medveščak mladi. Viitattu 5.5.2020. (englanniksi)[vanhentunut linkki]
6. ↑  Game summary: Metallurg Nk - Medvescak *en.khl.ru*.  11.9.2016. KHL. Viitattu 5.5.2020. (englanniksi)
7. ↑  Game summary: Slovan - Medvescak *en.khl.ru*.  17.9.2016. KHL. Viitattu 5.5.2020. (englanniksi)
8. ↑  Players - Smejkal Jiri *en.khl.ru*. KHL. Viitattu 5.5.2020. (englanniksi)
9. ↑  Další posilou je talentovaný útočník Smejkal *hcsparta.cz*.  31.1.2017. HC Sparta Praha a.s. Viitattu 5.5.2020. (tšekiksi)
10. ↑  Výměna: Dvořák a Smejkal za gólmana Jána Laca *hcsparta.cz*.  27.12.2017. HC Sparta Praha a.s. Viitattu 5.5.2020. (tšekiksi)
11. ↑  Elite Prospects - HC Sparta Praha *eliteprospects.com*. Everysport Media Group AB. Viitattu 5.5.2020. (englanniksi)
12. ↑  Jukka Peltola ja kaksi tšekkipelaajaa joukkueeseen, Vittasmäelle KHL-sopimus *tappara.fi*.  2.5.2020. Tamhockey Oy. Viitattu 5.5.2020.
13. ↑  Jukka Peltola palaa Tapparaan − myös tšekkiläisväriä saapuu kirvesrintoihin *Jatkoaika.com*.  2.5.2020. Jatkoaika r.y. Viitattu 5.5.2020.
14. ↑  Leppänen, Marko: Korona kurittanut Tapparaa, tähtipakki edelleen sivussa – "Eräs pelaaja ei ole nähnyt kaverin kaveria viiteen kuukauteen" *MTVuutiset.fi*.  24.3.2021. Telia Company AB. Viitattu 15.6.2021.
15. ↑  Seppä, Lassi: Jiří Smejkal jysäytti Tobias Winbergiä päähän ja päätti kautensa ulosajoon *Jatkoaika.com*.  5.5.2021. Jatkoaika r.y. Viitattu 5.5.2021.
16. 1 2  Jiři Smejkal jättää Tampereen taakseen − uusi osoite löytyy Lahdesta *Jatkoaika.com*.  15.7.2021. Jatkoaika r.y. Viitattu 15.7.2021.
17. ↑  Elite Prospects - Liiga Stats 2021-2022 *eliteprospects.com*. Everysport Media Group AB. Viitattu 4.5.2022. (englanniksi)
18. ↑  Seppä, Lassi: Pelicansin tärkeitä pelaajia sivuun − Jiří Smejkal viikkoja poissa *Jatkoaika.com*.  27.9.2021. Jatkoaika r.y. Viitattu 4.5.2022.
19. ↑  Miettinen, Miska: Vahvistus tuli: Liigan maalitykki siirtyy Ruotsiin – tavoittelee samalla paikkaa suomalaisluotsin MM-kisajoukkueeseen *suomikiekko.com*.  27.9.2021. Nordic Sport Media. Viitattu 4.5.2022.
20. ↑  BEST PLAYER OF THE GAME SELECTED BY THE TEAM (pdf) *iihf.com*.  6.6.2021. IIHF. Viitattu 15.6.2021. (englanniksi)
21. ↑  Tilanne 13.11.2022
22. ↑  CZE - SWE (Line Up) *stats.swehockey.se*.  7.11.2019. Svenska Ishockeyförbundet. Viitattu 5.5.2020. (englanniksi)
23. ↑  CZE - SWE (2-3) *stats.swehockey.se*.  11.2.2021. Svenska Ishockeyförbundet. Viitattu 15.2.2021. (englanniksi)
24. ↑  Elite Prospects - Czech Republic U20 *eliteprospects.com*. Everysport Media Group AB. Viitattu 23.6.2020. (englanniksi)

Tšekin joukkue – Jääkiekon MM-kilpailut 2022
2 Dostál |
5 Jiříček |
6 Kempný |
9 Sklenička |
10 Červenka (**C**) |
12 Černoch |
13 Vrána |
17 Hronek |
19 Flek |
20 Zohorna |
24 Ščotka (**A**) |
44 Stránský |
46 Krejčí (**A**) |
47 Jordán |
48 Hertl |
50 Vejmelka |
51 Šimek |
52 Špaček |
64 Kämpf |
67 Smejkal |
84 Kundrátek |
88 Pastrňák |
91 Simon |
94 Langhamer |
95 Blümel |
Valmentaja Kari Jalonen